GPI ตั้งเป้ารายได้ปี 61 โต 20% เล็งขยายธุรกิจ “MOTER SHOW” ตปท.-แย้มแผนแตกไลน์ธุรกิจใหม่
GPI ตั้งเป้ารายได้ปี 61 โต 10-20% เล็งขยายธุรกิจ “MOTER SHOW” ในตปท.-แย้มแผนแตกไลน์ธุรกิจใหม่ ชัดเจนปีนี้
7 ก.พ. 2561

นายปราจิน เอี่ยมลำเนา ประธานเจ้าหน้าที่บริหาร บริษัท กรังด์ปรีซ์ อินเตอร์เนชั่นแนล จำกัด (มหาชน) หรือ GPI เปิดเผยว่า แผนการดำเนินธุรกิจในปีนี้ มีเป้าหมายสร้างรายได้เติบโต 10-20% จากปีก่อน จากภาพรวมอุตสาหกรรมยานยนต์ที่เริ่มฟื้นตัวช่วยหนุนความคึกคักการจัดงานมอเตอร์โชว์ ซึ่งช่วยหนุนธุรกิจงานแสดงสินค้าและจัดกิจกรรมส่งเสริมการตลาดให้ขยายตัว รวมถึงธุรกิจรับจ้างพิมพ์ยังมีศักยภาพการเติบโตที่ดีด้วย
ขณะเดียวกันยังมีแผนต่อยอดขยายธุรกิจจัดงานมอเตอร์โชว์ในเมียนมา และประเทศอื่นๆ ในภูมิภาคอาเซียน เช่น มาเลเซีย ,อินโดนีเซีย ,กัมพูชา และคาดจะเข้าซื้อกิจการด้านจัดแสดงสินค้าในมาเลเซีย ซึ่งจะมีความชัดเจนในปี 62
นอกจากนี้ยังศึกษาลงทุนซื้อเครื่องพิมพ์รุ่นใหม่ที่มีประสิทธิภาพสูง โดยตั้งงบลงทุน 40 ล้านบาท และมีแผนแตกไลน์ธุรกิจอื่นด้านอสังหาริมทรัพย์และวิทยุ ซึ่งคาดจะมีความชัดเจนในปีนี้